钦定古今图书集成/方舆汇编/职方典/第1496卷 > 曲靖府土司考 通志州县志合载
## 钦定古今图书集成/方舆汇编/职方典/第1496卷 > 曲靖府土司考 通志州县志合载

霑益州土知州

元时，安举宗为曲靖宣慰使。其后有禄哲。明初平，南哲妻实卜与夫弟阿哥归顺。卜授乌撒土知府，哥授霑益州土知州。传至安九鼎，世绝，妻安《素仪》典州事，因以乌撒安绍庆继实禄哲七世孙禄墨次子安云龙弟。绍庆死，次子效良袭，兼署乌撒府事。及死，以子其爵袭乌撒职。子其禄袭霑益职。其禄传重镇，重镇传“安民。”

皇清平滇，安民投诚，仍授世职。安民死，子世安基候。

袭。康熙二十九年，世基横暴，为其下所讦，愿归流官。掌理总督范承勋题查“贤者承袭。”

亦佐县土县丞

元末，龙海为土官。明洪武中，归顺，改其地为越州，以海知州事。及海子阿资叛，伏诛，其地分属霑益、陆凉。永乐三年，资子禄宁诣阙奉贡，诏授宁土县丞，与亦佐沙氏分土而居。后有海潮者，以功加土州判，沿至海。现图传奇龙奇，龙传得明，得明传自明，自明传阔。

皇清平滇阔投诚，授土县丞世职。康熙八年，裁县九。

年五月，将海阔仍安插越州。海阔死二十年，以其子海《𬘡干》为土县丞。𬘡干死，弟《纳干》，候袭。旧设今裁土官，

陆凉州土官阿纳，明初内附，授知州，沿及资曹，以军功陞府同。万历中，彝妇昂氏传其侄资世守。后以罪戍边。侄资国效袭。

亦佐县土官沙普元，明洪武初，归附，世领县事，后以罪降县丞。万历中，沙腾蛟以侄继伯。腾蛟死，子运泰袭。运泰死，妻隆氏袭。

安插土官恭项，明正统中讨思任，项以兵为乡导，每战先登，斩首万馀，复发私积饷军。三月，麓川既定，靖远伯请改陇川宣慰司，即以项为宣慰。后与其下刁木立构兵，焚司治，项奔省城，镇巡发兵讨之，木立自缢。朝廷仍以为宣抚使，安置曲靖，世其官。

杨光初为腾冲守慰千户所吏目思任屠腾冲。

获光。去二年馀，光自麓川脱归，以贼情形来言，因以金帛令小旗杨寿龄结麓川百夫长刁乌猛，期与合兵围贼。光先攻陶孟板，杀其彝目，遂与乌猛合攻江东、西刁刚、贡曩诸寨，皆下之，夺其浮桥。大师毕济，麓川定。改守御千户所为指挥使司，升光府知事，迁曲靖府松韶关土巡检。李英明，宣、正间，麓川之役，从征有功。又从大兵解“赤水围” ，世其官。

南宁县白水关土巡检李桧芳，以行伍从指挥李观克大理、乌撒有功，世其官。今俱除革种人。

白人　，汉人衣冠喜读书进取，以明经而登仕路者甚多，嫁娶从《汉礼》。居家尚节俭，但习气不移，性多狡诈，行多犹豫，好构讼，党与齐心，渐不可制，而汉彝多谨防之。

沙人　即仲家也，以以为姓。习尚多类侬人，近水楼居，甘犬嗜鼠。妇人穿短衣、长裙、跣足。男子首裹青帨，亦衣短衣。器用木器。婚丧以牛为礼。宴客设铜鼓取乐，性懒而猾。世传此辈原籍粤之东西，元初入罗充实地方，年远相沿，遂化为彝。

黑猓猡　，以“阿”为姓。男子挽髻，束以青布，耳带圈坠一双。披青毡，腰佩短刀，不释妇人，近亦从汉人衣帽矣。妇人盘头跣足，内短衣，披袈裟，如西番僧桶。裙结绣上下回文。手带象牙圈，身挂红绿珠，杂海贝。璖以多为胜，此猓猡之贵重者，凡土司营长皆其类也。善畜马牛猪羊，器用竹筐、木盘。婚丧以牛为聘葬。冨者裹以布帛，贫则羊皮焚诸野而弃其灰。居丧衣锦，无孝帛。其性鸷悍，多不通汉语。此类罗平不过仅十中之一耳，间有能文成名，守分好礼者。

《鲁屋》猓猡　，其服食类黑猓猡，别为一种，临安鲁屋村有之。

干猓猡　：《通志》所载：好勇斗而罗平所有则懦弱小心，勤俭淳朴，皆衣毛褐麻布，披羊皮；贫则捉衿露肘。喜居陆地深箐。所食惟荞麦、草子、蕨粉。此彝类之最贱者。

黑干猓猡　，男女服饰稍异前彝。男妇耳带镮坠。死则置松毛篷于户外，篷下设床，死者以麻绳捆毡盖于床上，环甲胄，执枪弩射四方，其名“禁恶镇杀” ，焚之于山。既焚，鸣金执旗招其魂。以竹签裹絮少许，置小篾笼，悬生者床间。祭以丑月二十三日，插山榛三百枝于门，列篾笼于地上烧豚，每笼各献少许，侑以酒食，诵《彝经》，罗拜为敬。婚姻及期，聚众讧于女家，夺其女而归。性窳惰，淫湎，信鬼蛊，昔盛今稍改移。

马龙州土著者有僰一种，衣冠饮食与汉人同，亦喜读书，出身仕宦，代不乏人。

《土彝》三种，苫草为屋，饮食膻粝。男无冠帽，女无筓髻。有知汉语者，其类冥朴，入籍编差，亦易与为治也。